เจ้าคณะใหญ่จีนนิกาย

เจ้าคณะใหญ่จีนนิกาย คือเจ้าคณะใหญ่ผู้ปฏิบัติหน้าที่ในคณะสงฆ์จีนนิกายแห่งประเทศไทย รูปปัจจุบันคือพระคณาจารย์จีนธรรมวิริยาจารย์ (เย็นอี่)(รักษาการ) ดำรงตำแหน่งตั้งแต่ 30 มีนาคม พ.ศ. 2566
== อำนาจตามกฎหมาย ==
ตามข้อ 8 แห่งกฎกระทรวง ฉบับที่ 4 (พ.ศ. 2536) ออกตามความในพระราชบัญญัติคณะสงฆ์ พ.ศ. 2505 กำหนดให้เจ้าคณะใหญ่มีอำนาจหน้าที่ ดังนี้
แต่งตั้งบรรพชิตในคณะสงฆ์เป็นเจ้าอาวาส รองเจ้าอาวาส ผู้ช่วยเจ้าอาวาส ตามหลักเกณฑ์ที่เจ้าคณะใหญ่กำหนดด้วยความเห็นชอบของสมเด็จพระสังฆราช
แต่งตั้งบรรพชิตรูปใดรูปหนึ่งเป็นเลขานุการเจ้าคณะใหญ่
ตามข้อ 9 แห่งกฎกระทรวง ฉบับที่ 3 (พ.ศ. 2520) ออกตามความในพระราชบัญญัติคณะสงฆ์ พ.ศ. 2505 กำหนดให้เจ้าคณะใหญ่มีอำนาจหน้าที่ ดังนี้
ดำเนินการปกครองให้เป็นไปตามพระธรรมวินัย ลัทธิ นิกาย กฎหมาย และพระบัญชาสมเด็จพระสังฆราช
ควบคุมและส่งเสริมการปกครอง การศาสนศึกษา การศึกษาสงเคราะห์ การเผยแผ่พระพุทธศาสนา การสาธารณูปการ และสาธารณสงเคราะห์ ให้เป็นไปด้วยความเรียบร้อย
วินิจฉัยการลงนิคหกรรม และวินิจฉัยข้ออุทธรณ์คำสั่ง หรือคำวินิจฉัยของบรรพชิตในตำแหน่งรองลงมา
แก้ไขข้อขัดข้องในการปกครองคณะสงฆ์
ปกครองบรรพชิตในคณะสงฆ์ให้เป็นไปโดยความเรียบร้อย
== พัดยศ ==
=== พัดประจำตำแหน่งเจ้าคณะใหญ่จีนนิกาย  ===
พัดประจำตำแหน่งเป็น พัดแฉกพุ่มข้าวบิณฑ์งาล้วน  กระจังขอบนอกฉลุลายใบเทศ ขอบในแกะเป็นลายธรรมจักร โดยรอบสามชั้น ใจกลางคาบตับแกะเป็นลายหน้าราหูใหญ่ สานเส้นทอง ขอบทอง  ยอดแกะเป็นบัวซ้อนสามชั้น  สันและคอแกะเป็นบัวกลุ่ม  ด้ามงาทั้งแท่ง
=== พัดประจำตำแหน่งเจ้าคณะใหญ่จีนนิกายพิเศษ ===
พัดประจำตำแหน่งเป็น พัดแฉกพุ่มข้าวบิณฑ์ กระจังใบใหญ่ 5 กลีบ ริ้วไหมทองเส้นหยาบ ปักดิ้นเลื่อมทองแร่ง ลายใบเทศและลายก้ามปู พื้นแพรขาว ขอบในแพรเหลืองสลับแดง ใจกลางมีตราสัญลักษณ์ งานพระราชพิธีมหามงคลเฉลิมพระชนมพรรษาครบ 6 รอบ นมพัดปักลายหน้าราหูใหญ่ ท่ามกลางดอกบัวบาน ยอดงาแกะเป็นบัวซ้อนสามชั้น สันและคองาแกะเป็นบัวกลุ่ม ด้ามงาทั้งแท่ง
== รายนามเจ้าคณะใหญ่จีนนิกาย ==
คณะจีนนิกายยุคแรกยังรวมอยู่กับคณะสงฆ์ดั้งเดิม เพิ่งได้รับอำนาจในการปกครองตนเองในรัชสมัยพระบาทสมเด็จพระจุลจอมเกล้าเจ้าอยู่หัวทรงมีพระราชดำริว่า เช่นเดียวกับพวกมอญ พระเจ้าแผ่นดินแต่ก่อน ได้ทรงพระกรุณาโปรดเกล้า ฯ ตั้งพระสงฆ์มอญให้มีสมณศักดิ์เหมือนอย่างพระสงฆ์ไทย จึงสมควรจะทรงตั้งพระสงฆ์จีนให้มีสมณศักดิ์ขึ้นบ้าง และมีพระเถระดำรงตำแหน่งเจ้าคณะใหญ่จีนนิกายสืบมาดั้งนี้
{| border="1" cellpadding="4" cellspacing="1" style="margin: 1em 1em 1em 0; background: #f9f9f9; border: 1px #aaa solid; text-align:center; border-collapse: collapse; font-size: 95%;"
|- style="background:#cccccc"
| ลำดับ || รูป || รายพระนาม || เริ่มวาระ || สิ้นสุดวาระ || วัด
|-
| bgcolor="#E9E9E9"| 1 || 100px || พระอาจารย์จีนวังสสมาธิวัตร (續行 สกเห็ง) || ไม่ทราบปี || 1 ธันวาคม พ.ศ. 2431 || วัดบำเพ็ญจีนพรต
|-
| bgcolor="#E9E9E9"| 2 || 100px || พระอาจารย์จีนวังสสมาธิวัตร (果悟 กวยหงอ) || ไม่ทราบปี || ไม่ทราบปี || วัดมังกรกมลาวาส
|-
| bgcolor="#E9E9E9"| 3 || 100px || พระอาจารย์จีนวังสสมาธิวัตร (盧慶 โล่วเข่ง) || ไม่ทราบปี || ไม่ทราบปี || วัดมังกรกมลาวาส
|-
| bgcolor="#E9E9E9"| 4 || 100px || พระอาจารย์จีนวังสสมาธิวัตร (用濱 ย่งปิง) || ไม่ทราบปี || ไม่ทราบปี || วัดมังกรกมลาวาส
|-
| bgcolor="#E9E9E9"| 5 || 100px || พระอาจารย์จีนวังสสมาธิวัตร (常義 เซี่ยงหงี) || ไม่ทราบปี || ไม่ทราบปี || วัดจีนประชาสโมสร
|-
| bgcolor="#E9E9E9"| 6 || 100px || พระมหาคณาจารย์จีนธรรมสมาธิวัตร (普淨 โพธิ์แจ้ง) || พ.ศ. 2497 || พ.ศ. 2529 || วัดโพธิ์เย็น
|-
| bgcolor="#E9E9E9"| 7 ||100px||พระมหาคณาจารย์จีนธรรมสมาธิวัตร (仁得 เย็นเต็ก) || พ.ศ. 2530 || พ.ศ. 2566 || วัดโพธิ์แมนคุณาราม
|-
| bgcolor="#E9E9E9"| - || ||พระคณาจารย์จีนธรรมวิริยาจารย์ (เย็นอี่)|| 30 มีนาคม พ.ศ. 2566 || ปัจจุบัน || วัดโพธิ์แมนคุณาราม
|-
|}
== อ้างอิง ==